Congress MLA sanjay tiwari ki gadi me mili sharab, BJP boli- yehi congress ki sanskriti hai | कांग्रेस MLA संजय तिवारी की गाड़ी से मिली शराब, BJP बोली- 'यही इस पार्टी की संस्कृति है'
ELECTION_TOPBAND_1594575093892
liquor found in the car of congress mla sanjay tiwari, bjp said- 'this is the culture of this party'
Edited By Abhishek Kumar | नवभारतटाइम्स.कॉम | Updated: 14 May 2020, 01:02:00 PM IST
बक्सर के कांग्रेसी विधायक संजय तिवारी उर्फ मुन्ना तिवारी की गाड़ी, जिसमें मिली शराब।
गाड़ी में शराब मिलने के आरोप में गिरफ्तार हुअए बक्सर के कांग्रेसी विधायक संजय तिवारी उर्फ मुन्ना तिवारी को लेकर राज्य में राजनीति शुरू हो गई है। BJP के प्रदेश प्रवक्ता प्रेम रंजन पटेल ने कहा है कि बक्सर के कांग्रेसी विधायक की गाड़ी से शराब बरामद होना कांग्रेस की संस्कृति की घोतक है। अब स्पष्ट हो चुका है कि लगातार होम डिलीवरी की बात कर सरकार पर आरोप लगाने वाले इन विपक्षियों के द्वारा ही होम डिलीवरी कर शराबबंदी की धज्जियां उड़ाई जा रही थी।
उन्होंने कहा कि एक तरफ जहां कोरोना महामारी तथा लॉकडाउन से लोग त्रस्त हैं, वहीं यह विपक्ष के लोग केवल राजनीतिक रोटी सेकने तथा मौज मस्ती करने में व्यस्त हैं। इन विपक्षियों के नेतृत्वकर्ता नेता प्रतिपक्ष तेजस्वी यादव जहां दो महीने से बिहार से बाहर आराम फरमा रहे थे वहीं कांग्रेसी विधायक शराब का कारोबार करने में व्यस्त हैं।
जांच के बाद कांग्रेस करेगी कार्रवाई
खबर के मुताबिक बक्सर से कांग्रेसी विधायक संजय तिवारी उर्फ मुन्ना तिवारी के स्कॉर्पियो गाड़ी से 5 बोतल शराब मिलने की घटना पर बिहार प्रदेश कांग्रेस अध्यक्ष मदन मोहन झा का कहना है कि हालांकि विधायक ने शराब मिलने पर अपनी अनभिज्ञता जाहिर की है। इसके अलावा विधायक ने खुद पूरे मामले की जांच सरकार से करने की मांग की है। बावजूद इसके जांच के बाद विधायक की किसी भी प्रकार से संलिप्ता पायी जाती है तो पार्टी की ओर से भी विधायक पर कार्रवाई की जाएगी।
ये भी पढ़ें-: बक्सर सदर से कांग्रेस विधायक संजय कुमार तिवारी की कार में मिली शराब
न हम किसी को फंसाते हैं न बचाते हैं, यही हमारा मूलमंत्र है: JDU
बक्सर में कांग्रेसी विधायक की गाड़ी से बरामद विदेशी शराब के मामले पर जेडीयू नेता निखिल मंडल ने कहा कि बिहार में सुशासन की सरकार है। इसलिए कांग्रेस के विधायक को सभी सवाल का स्पष्ट जवाब देना चाहिए। कांग्रेस पार्टी के अध्यक्ष को भी मामले की जांच करनी चाहिए। क्योंकि बिहार में कानून का राज है, कानून कोई तोड़ता है तो जांच के बाद करवाई जरूर होती है। बिहार में शराबबंदी पर सवाल उठाने वाले विपक्ष को भी इस मामले पर अपनी सोच को स्पष्ट करना चाहिए।
Web Title liquor found in the car of congress mla sanjay tiwari, bjp said- 'this is the culture of this party'(Hindi News from Navbharat Times , TIL Network)
और जानें:विधायक संजय तिवारी की गाड़ी में शराबबीजेपी का कांग्रेस पर अटैकबक्सर विधायक की गाड़ी में शराबकांग्रेस विधायक की गाड़ी में शराबliquor in mla sanjay tiwari's vehicleliquor in buxar mla's carJDUbjp's attack on congressalcohol in congress mla's carPatna NewsPatna News in HindiPatna Latest NewsPatna Headlinesपटना समाचार